ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
জাতীয় স্বাস্থ্য নীতি অনুযায়ী স্থিতিশীল উন্নয়নের লক্ষ্যে প্রসবকালীন মৃত্যুর হার কমানোর পরিকল্পনা অনুযায়ী ভারত এগিয়ে চলেছে : ডঃ হর্ষ বর্ধন
নয়াদিল্লী, ১৮ জুলাই, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন প্রসবকালীন মৃত্যুর হার হ্রাসের বিষয়ে ভারতের সাফল্য তুলে ধরেছেন। প্রসবকালীন মৃত্যুর হার সংক্রান্ত ভারতের রেজিস্ট্রার জেনারেলের একটি বিশেষ বুলেটিনের কথা উল্লেখ করে মন্ত্রী জানিয়েছেন এক বছরে এই হার ৯ শতাংশ হ্রাস পেয়েছে। ২০১৫-১৭ সালে এই হার ছিল ১২২౼ ২০১৬-১৭ সালে তা ৭.৪ শতাংশ কমে ১১৩তে নেমে এসেছিল।
স্থিতিশীল উন্নয়নের লক্ষ্যে ভারতের অঙ্গীকারের কথা উল্লেখ করে মন্ত্রী জানান, ২০৩০ সালের মধ্যে প্রতি ১ লক্ষ জন্মের পিছু প্রসবকালীন মৃত্যুর পরিমাণ কমিয়ে ৭০ ধার্য করা হয়েছে। জাতীয় স্বাস্থ্য নীতি অনুযায়ী এ বছরে প্রতি ১ লক্ষ জন্ম পিছু প্রসূতি মৃত্যুর পরিমাণ ১০০ ধরা হয়েছে। কেরালায় ৪৩, মহারাষ্ট্রে ৪৬, তামিলনাড়ুতে ৬০, তেলেঙ্গানায় ৬৩, অন্ধ্রপ্রদেশে ৬৫, ঝাড়খন্ডে ৭১, গুজরাটে ৭৫, হরিয়ানা ৯১, কর্ণাটকে ৯২, পশ্চিমবঙ্গে ৯৮ ও উত্তরাখন্ডে ৯৯টি প্রতি ১০ লক্ষ জন্মের পিছু প্রসবকালীন মৃত্যুর ঘটনা ঘটে। অর্থাৎ এই রাজ্যগুলি নির্দিষ্ট লক্ষ পূরণ করেছে।
মন্ত্রী আরও জানিয়েছেন, পাঞ্জাবে ১২৯, বিহারে ১৪৯, ওডিশায় ১৫০, ছত্তিশগড়ে ১৫৯, রাজস্থানে ১৬৪, মধ্যপ্রদেশে ১৭৩, উত্তরপ্রদেশে ১৯৭ এবং অসমে ২১৫টি প্রতি ১ লক্ষ জন্মপিছু প্রসবকালীন মৃত্যুর ঘটনা ঘটে।
ডঃ বর্ধন রাজস্থান, উত্তরপ্রদেশ, ওডিশা, বিহার, মধ্যপ্রদেশ, তেলেঙ্গানা এবং মহারাষ্ট্রকে অভিনন্দন জানিয়ে বলেছেন এই রাজ্যগুলিতে প্রসূতি মৃত্যুর হার উল্লেখযোগ্যভাবে হ্রাস পেয়েছে।
কেন্দ্র এবং রাজ্য ও কেন্দ্রশাসিত অঞ্চলগুলির সমন্বিত উদ্যোগের ফলে অভীষ্ট লক্ষ্যে পৌঁছানো সম্ভব বলে মন্ত্রী জানিয়েছেন। এই প্রসঙ্গে তিনি প্রাতিষ্ঠানিক প্রসবের কথা উল্লেখ করেছেন। এছাড়াও জাতীয় স্বাস্থ্য মিশনের আওতায় জননী শিশু সুরুক্ষা কর্মসূচী, জননী সুরক্ষা যোজনা, লক্ষ্য এবং প্রধানমন্ত্রী সুরক্ষিত মাতৃত্ব অভিযান প্রকল্পের কথা উল্লেখ করেছেন। ধাত্রীবিদ্যার সাহায্যে সুরক্ষিত প্রসবের জন্য ‘সুমন’ উদ্যোগের কথা উল্লেখ করে মন্ত্রী বলেন, মা ও সদ্যজাতের স্বাস্থ্য পরিষেবা যাতে বিনামূ্ল্যে পাওয়া যায় এবং মাতৃত্বকালীন সময়ে যত্ন নিশ্চিত করার জন্য সরকার নানা উদ্যোগ গ্রহণ করেছে।
(CG/CB/NS
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ করলেন সিঙ্গাপুরের উপ- প্রধানমন্ত্রী এবং অর্থমন্ত্রী
নয়াদিল্লি, ৪ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদীর সঙ্গে আজ সাক্ষাৎ করলেন সিঙ্গাপুরের উপ-প্রধানমন্ত্রী এবং অর্থমন্ত্রী শ্রী হেং সুই কেট ।
শ্রী সুই কেট , সিঙ্গাপুরের প্রধানমন্ত্রী শ্রী লি সিয়েন লুং এবং এমিরেটাস মন্ত্রী শ্রী গো চক টং-এর পক্ষ থেকে শুভেচ্ছা জানান। শ্রী নরেন্দ্র মোদী , শ্রী লুং এবং শ্রী টং-এর সঙ্গে তাঁর ইতিবাচক বৈঠকের কথা স্মরণ করেন। তিনি শ্রী সুই কেটের মাধ্যমে তাঁদের শুভেচ্ছা জানান।
গতমাসে নিউ ইয়র্কে রাষ্ট্রসঙ্ঘে মহাত্মা গান্ধীর সার্ধ জন্মশতবার্ষিকী উপলক্ষে আয়োজিত অনুষ্ঠানে সিঙ্গাপুরের প্রধানমন্ত্রী শ্রী লি সিয়েন লুং-এর অংশগ্রহণে প্রধানমন্ত্রী সন্তোষ প্রকাশ করেন।
সিঙ্গাপুরের উপ-প্রধানমন্ত্রী শ্রী সুই কেট জানান, কেন্দ্রের সংস্কারমুখী নানান পদক্ষেপের ফলে ভারতের পরিকাঠামো-সহ সব ক্ষেত্রে বিনিয়োগের সুযোগ বেড়েছে। তিনি আর্থিক প্রযুক্তি-সহ প্রযুক্তির সব ক্ষেত্রে ভারত ও সিঙ্গাপুরের মধ্যে সহযোগিতা বাড়ানোর কথা উল্লেখ করেন।
প্রধানমন্ত্রী শ্রী নরেন্দ্র মোদী দুই দেশের মধ্যে বিনিয়োগ ও বাণিজ্যিক সম্পর্ক বৃদ্ধিতে সন্তোষ প্রকাশ করেন। তিনি বলেন, সিঙ্গাপুরে রূপে কার্ড এবং ভীম অ্যাপ চালু হওয়ায় তা আর্থিক লেনদেন বৃদ্ধিতে সহায়ক হয়ে উঠেছে। তিনি জানান, সিঙ্গাপুরের ছাত্রছাত্রীদের চেন্নাই-এ দ্বিতীয় হ্যাকাথনে অংশগ্রহণের ফলে তা সফল হয়েছে। প্রধানমন্ত্রী জানান, এই উদ্যোগের মাধ্যমে দুটি দেশের মধ্যে ব্যবসা বাণিজ্য ও উদ্ভাবনের ক্ষেত্রে অংশীদারিত্বের দিকটি যথেষ্ট প্রকাশ পেয়েছে।
SSS/CB
(Visitor Counter : 67
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং ফ্রান্সের রাষ্ট্রপতি ইমানুয়েল ম্যাক্রঁ-র মধ্যে টেলিফোলে বার্তালাপ
নতুন দিল্লি, ২৬ মে, ২০২১
প্রধানমন্ত্রী শ্রী নরেন্দ্র মোদী এবং ফ্রান্সের রাষ্ট্রপতি ইমানুয়েল ম্যাক্রঁ আজ টেলিফোনে কথা বলেছেন।
প্রধানমন্ত্রী শ্রী মোদী রাষ্ট্রপতি ম্যাক্রঁ-কে ভারতের কোভিড-১৯ মোকাবিলায় ফ্রান্সের সহায়তার জন্য ধন্যবাদ জানিয়েছেন। দুই দেশের নেতা দ্বিপাক্ষিক, আঞ্চলিক এবং উভয় দেশের স্বার্থের সঙ্গে জড়িত বিশ্বের বিভিন্ন বিষয় নিয়ে আলোচনা করেছেন। সদ্য সমাপ্ত ভারত-ইইউ নেতৃত্বের বৈঠকের ইতিবাচক দিক নিয়েও সন্তোষ ব্যক্ত করেন তাঁরা। উভয় নেতৃত্বই সুষম এবং সুসংহত মুক্ত বাণিজ্য ও বিনিয়োগ চুক্তির বিষয়ে আলোচনা পুনরায় শুরু করার ক্ষেত্রে একমত হয়েছেন। তাঁরা ভারত-ইইউ সংযোগকারী অংশীদারিত্ব সম্পর্কিত বিষয়ে গৃহীত পদক্ষেপকে স্বাগত জানিয়েছেন।
উভয় নেতৃত্ব সাম্প্রতিক সময়ে ভারত-ফ্রান্স কৌশগত অংশিদারিত্বের গভীরতা এবং দৃঢ়তার বিষয়ে সন্তোষ প্রকাশ করেন। কোভিড পরবর্তী সময়ে একত্রে সমন্বয় বজায় রেখে কাজ চালিয়ে যাওয়ার বিষয়ে সহমত পোষণ করেন তাঁরা।
পরিস্থিতির বিচার করে রাষ্ট্রপতি ম্যাক্রঁ-কে যত দ্রুত সম্ভব ভারত সফরের জন্য পুনরায় আমন্ত্রণ জানান প্রধানমন্ত্রী শ্রী মোদী।
CG/SS/AS
(Visitor Counter : 102
প্রধানমন্ত্রীরদপ্তর
প্রধানমন্ত্রী বিশাখাপত্তনমের গ্যাস লিকের ঘটনার পর্যালোচনা করেছেন
নতুনদিল্লী, ৭ মে, ২০২০
প্রধানমন্ত্রী শ্রী নরেন্দ্র মোদী বিশাপত্তনমের গ্যাস লিকের ঘটনায় কি কি পদক্ষেপ নেওয়া হয়েছে সেই বিষয়ে একটি উচ্চপর্যায়ের পর্যালোচনা বৈঠক করেছেন। দুর্ঘটনায় ক্ষতগ্রস্থদের নিরাপত্তার জন্য কি কি ব্যবস্থা নেওয়া হয়েছে, তা তিনি খতিয়ে দেখেন ।প্রতিরক্ষামন্ত্রী শ্রী রাজনাথ সিং, স্বরাষ্ট্রমন্ত্রী শ্রী অমিত শাহ্, স্বরাষ্ট্র মন্ত্রকের দুই প্রতিমন্ত্রী শ্রী নিত্যানন্দ রাই এবং জি কিষাণ রেড্ডি সহ উচ্চপদস্থ আধিকারিকরা এই বৈঠকে উপস্থিত ছিলেন।
সকালে দূর্ঘটনার খবর পেয়েই প্রধানমন্ত্রী এবং স্বরাষ্ট্রমন্ত্রী অন্ধ্রপ্রদেশের মুখ্যমন্ত্রীর সঙ্গে কথা বলেন। পরিস্থিতি মোকাবিলায় তাঁরা কেন্দ্রের তরফে সব রকমের সহযোগিতার আশ্বাস দেন। দুজনেই পরিস্থিতির দিকে নজর রেখে চলেছেন।
এই বৈঠকের পরই ক্যাবিনেট সচিব স্বরাষ্ট্র, পরিবেশ, বন ও জলবায়ু পরিবর্তন মন্ত্রক, রসায়ন ও পেট্রোরসায়ন মন্ত্রক, ওষুধ শিল্প দপ্তর এবং তথ্য ও সম্প্রচার মন্ত্রকের সচিবদের সঙ্গে বৈঠক করেন। ওই বৈঠকে প্রধানমন্ত্রীর প্রধান সচিব ছাড়াও জাতীয় বিপর্যয় ব্যবস্থাপনা কতৃপক্ষের সদস্যবৃন্দ , জাতীয় বিপর্যয় মোকাবিলা বাহিনীর  মহানির্দেশক, স্বাস্থ্য বিভাগের মহানির্দেশক ও এইমসের নির্দেশক সহ চিকিৎসা বিজ্ঞানের বিশেষজ্ঞরা উপস্থিত ছিলেন। তাঁরা পরিস্থিতির মোকাবিলায় বিভিন্ন পদক্ষেপ নিয়ে আলোচনা করেন।
রাজ্যসরকারকে সাহায্য করার জন্য জাতীয় বিপর্যয় মোকাবিলা বাহিনীর রসায়ন, জীববিদ্যা, তেজস্ক্রিয় ও পারমাণবিক বিপর্যয়  সংক্রান্ত বিশেষজ্ঞদের একটি দল পুনে থেকে এবং নাগপুর থেকে ন্যাশনাল এনভায়রনমেন্টাল ইঞ্জিনিয়ারিং ইন্সটিটিউট  –এর আরেকদল বিশেষজ্ঞকে পাঠানো হয়েছে। এই গ্যাস লিকের ফলে স্বল্পমেয়াদী ও দীর্ঘ মেয়াদী নানা চিকিৎসা ব্যবস্থা নিয়ে এই দলগুলি রাজ্য সরকারকে সাহায্য করবে।
বিশাখাপত্তনমের গোপালপতনম মন্ডলের আর আর ভেঙ্কটাপুরম গ্রামে আজ ভোররাত ৩টের সময় একটি রসায়নিক কারখানায় স্টিরেন গ্যাস লিক করতে শুরু করে। বিষাক্ত এই গ্যাস পার্শ্ববর্তী নারাভা, বিসি কলোনী, বাপুজি নগর, কাম্পালাপালেম ও কৃষ্ণনগরে ছড়িয়ে পরে। এই গ্যাসের ফলে ওই এলাকার মানুষের চুলকানি, চোখ জ্বালা ও শ্বাসকষ্ট শুরু হয়ে যায়।
এনডিআরএফ-এর সিআরবিএন কর্মীরা ওই এলাকার লোকেদের নিরাপদ জায়গায় সরিয়ে নিয়ে যাচ্ছেন। স্বাস্থ্য দপ্তরের বিশেষ দলও সেখানে কাজ করছে।
CG/CB
(
সহযোগ মন্ত্রক
সমবায় সংক্রান্ত জাতীয় নীতি
নয়াদিল্লি, ২৬ জুলাই, ২০২২
সমবায় সংক্রান্ত জাতীয় নীতি নির্ধারণের জন্য ১২ ও ১৩ এপ্রিল বৈঠক অনুষ্ঠিত হয়। এই বৈঠকে সব রাজ্য ও কেন্দ্রশাসিত অঞ্চলের সমবায় সচিব উপস্থিত ছিলেন। সমবায় সংক্রান্ত বিভিন্ন আইনী পরিকাঠামো, নিয়মবিধি, নীতি নির্ধারণ এবং বাণিজ্যিক কাজে যে সমস্ত সমস্যা দেখা দেয় সেগুলি সমাধানের জন্য পন্থা-পদ্ধতি, নতুন ও সামাজিক সমবায় সংস্থা গড়ে তোলা, নিষ্ক্রিয় সমবায় প্রতিষ্ঠানগুলিকে সক্রিয় করা, বিভিন্ন সমবায় সংগঠনগুলির মধ্যে সহযোগিতা গড়ে তোলা এবং সমবায় প্রতিষ্ঠানগুলির সদস্য সংখ্যা বৃদ্ধি সহ নানা বিষয় নিয়ে বৈঠকে আলোচনা হয়েছে।
সমবায় নীতির খসড়া প্রসঙ্গে জনসাধারণ ও সমবায় ক্ষেত্রে যুক্ত বিশেষজ্ঞদের কাছ থেকে পরামর্শ চাওয়া হয়েছে। এই খসড়াটির বিষয়ে মতামত জানানোর জন্য নির্দিষ্ট ওয়েবসাইট ব্যবহার করতে হবে।
কেন্দ্র ভারতের সমবায় ব্যবস্থাকে শক্তিশালী করার জন্য যেসব ব্যবস্থা নিয়েছে তার মধ্যে উল্লেখযোগ্য :
২০২১-এর ২৫ অক্টোবর জারি করা বিজ্ঞপ্তি অনুসারে সমবায় সমিতি পরিচালিত চিনি কলগুলিকে বিশেষ সুবিধা দেওয়া হয়েছে। আখের মূল্য বৃদ্ধি পাওয়ায় চিনি কলগুলিকে অতিরিক্ত আয়ের জন্য কোনো কর দিতে হবে না।
বাজেটের ঘোষনা অনুযায়ী সরকার সমবায় সমিতিগুলির জন্য সারচার্জের পরিমান ১২ শতাংশ থেকে হ্রাস করে ৭ শতাংশ করেছে। যেসব সমবায় সমিতির মোট আয় ১ কোটি থেকে ১০ কোটি টাকার মধ্যে তারাই এই সুবিধা পাবে। সাধারণ সংস্থার সঙ্গে সমবায় সমিতিগুলির মধ্যে বাণিজ্যিক প্রতিযোগিতা বজায় রাখার জন্য সমবায় সমিতিগুলির ন্যূনতম বিকল্প করের হার ১৮.৫ শতাংশ থেকে কমিয়ে ১৫ শতাংশ করা হয়েছে।
তেশরা ফেব্রুয়ারির বিজ্ঞপ্তি অনুসারে অণু ও ক্ষুদ্র শিল্পোদ্যোগী সংস্থাকে ঋণ নিশ্চয়তা তহবিল, শহরাঞ্চলে তালিকা বর্হিভূত সমবায় ব্যাঙ্ক, জেলা স্তরের কেন্দ্রীয় সমবায় ব্যাঙ্ক সহ বিভিন্ন ঋণদাতা সংগঠনগুলি প্রয়োজনীয় আর্থিক সহায়তা করবে।
কেন্দ্রীয় মন্ত্রিসভার সিদ্ধান্ত অনুযায়ী সমবায় সংস্থাগুলি জিইএম পোর্টালের মাধ্যমে তাদের পণ্য সামগ্রী কিনতে পারবে।
কেন্দ্রের অনুমোদনের প্রেক্ষিতে ৬৩ হাজার কৃষি ভিত্তিক ঋণদাতা সংস্থাকে ঋণ দেওয়ার জন্য প্রস্তাব অনুমোদন করা হয়েছে।
‘সমবায়ের মাধ্যমে সমৃদ্ধি’ প্রকল্পটি বাস্তবায়নের জন্য সমবায় ক্ষেত্রের ভূমিকা নিয়ে সংশ্লিষ্ট সব পক্ষের সঙ্গে আলোচনা হয়েছে।
লোকসভায় মঙ্গলবার এক প্রশ্নের লিখিত জবাবে এই তথ্য জানিয়েছেন সমবায় মন্ত্রী শ্রী অমিত শাহ।
PG/CB/NS
(Visitor Counter : 195
রাষ্ট্রপতিরসচিবালয়
অ্যাকাউন্টস ও ফিনান্স সার্ভিসের ক্লাস-১ পদমর্যাদার প্রশিক্ষনাধীন আধিকারিকরা রাষ্ট্রপতির সঙ্গে দেখা করলেন
নয়াদিল্লি, ০৯ মে, ২০১৮
অ্যাকাউন্টস ও ফিনান্স সার্ভিসের ৪১ জন ক্লাস-১ পদমর্যাদার প্রশিক্ষনরত আধিকারিক আজ বুধবার রাষ্ট্রপতি ভবনে গিয়ে রাষ্ট্রপতি শ্রী রামনাথ কোবিন্দের সঙ্গে দেখা করেন। বর্তমানে এই আধিকারিকরা ফরিদাবাদের ন্যাশনাল ইন্সিটিটিউন অফ্ ফিনান্সিয়াল ম্যানেজমেন্টে ২৫-তম প্রফেশনাল ট্রেনিং কোর্সে প্রশিক্ষণ নিচ্ছেন।
শিক্ষানবিশ আধিকারিকদের উদ্দেশ্যে রাষ্ট্রপতি বলেন, দেশে সুপ্রশাসনের সীমানা নির্দেশের ক্ষেত্রে এদের দায়িত্ব ও কর্তব্যের বড় ভূমিকা রয়েছে। সঙ্গত কারনেই নিজেদের কাজকর্মে সর্বদাই এদের সর্বোচ্চ নৈতিকতা, দায়বদ্ধতা ও স্বচ্ছতা বজায় রাখতে হবে। সরকারি কর্মসূচি ও প্রকল্প রূপায়নের ক্ষেত্রেও এদের ভূমিকা সমান গুরুত্বপূর্ণ বলে শ্রী কোবিন্দ মন্তব্য করেন।
রাষ্ট্রপতি বলেন, সরকারের মন্ত্রই হল ‘নূন্যতম সরকার, সর্বাধিক সুপ্রশাসন’। একইসঙ্গে, সরকারি সুযোগ-সুবিধা প্রদানের ক্ষেত্রেও সর্বোচ্চ দক্ষতার ব্যাপারে নাগরিকদের প্রত্যাশা ক্রমবর্ধমান। তাই, সরকারি কৃত্যকদের হাতে থাকা কাজের চাহিদা বাড়ছে। এই চাহিদা বৃদ্ধির সঙ্গে প্রযুক্তির মেলবন্ধন ঘটিয়ে নির্দিষ্ট সময়েই প্রত্যাশিত ফল পাওয়া সম্ভব বলে তিনি মন্তব্য করেন। বিশ্বের সেরা কার্য সম্পাদন প্রণালীর সঙ্গে তাল মিলিয়ে দেশের অ্যাকাউন্ট, বাজেট ও অডিট ব্যবস্হার নিরন্তর সংস্কারের বিষয়টিও এদের অগ্রাধিকারের তালিকায় থাকা প্রয়োজন বলে রাষ্ট্রপতি অভিমত প্রকাশ করেন।
CG/BD/NS/…
(Visitor Counter : 33
জাহাজচলাচলমন্ত্রক
বড় বন্দরগুলিতে মোট বিদ্যুৎ চাহিদার ৬০ শতাংশ পুনর্নবীকরণযোগ্য শক্তির মাধ্যমে মেটাতে অঙ্গীকারবদ্ধ বলে জানালেন শ্রী সর্বানন্দ সোনোয়াল
নয়াদিল্লি, ২৮ সেপ্টেম্বর, ২০২১
কেন্দ্রীয় বন্দর, জাহাজ পরিবহণ ও জলপথ মন্ত্রী শ্রী সর্বানন্দ সোনোয়াল বলেছেন, দেশের প্রতিটি বড় বন্দরে মোট বিদ্যুৎ চাহিদার ৬০ শতাংশ পুনর্নবীকরণযোগ্য শক্তির মাধ্যমে মেটাতে ভারত অঙ্গীকারবদ্ধ। বর্তমানে বন্দরে মোট বিদ্যুৎ চাহিদার কেবল ১০ শতাংশই পুনর্নবীকরণযোগ্য শক্তি। এই শক্তি সৌরবিদ্যুৎ ও বায়ুশক্তি থেকে উৎপাদিত বিদ্যুতের মাধ্যমে মেটানো হয়। নতুন দিল্লিতে আজ আইএমও-নরওয়ে গ্রিন ভয়েজ, ২০৫০ সম্পর্কিত এক উচ্চপর্যায়ের বৈঠকে ভার্চ্যুয়াল পদ্ধতিতে ভাষণ দিতে গিয়ে শ্রী সোনোয়াল বলেন, দেশে ২০৩০ সালের মধ্যে বন্দরে ব্যবহৃত যাবতীয় সরঞ্জামের ৫০ শতাংশ চাহিদা বিদ্যুতের মাধ্যমে মেটানো হবে। একইসঙ্গে সমস্ত বন্দর থেকে নোঙর করা জাহাজগুলিতেও বিদ্যুৎ যোগান দেওয়া হবে। তিনি আরও বলেন, ভারতের বন্দরগুলিতে কার্বন নিঃসরণের পরিমাণ ২০৩০-এর মধ্যে প্রতি কার্গো টনে ৩০ শতাংশ কমানোর লক্ষ্য স্থির হয়েছে।
শ্রী সোনোয়াল আরও বলেন, গ্রিন হাউজ গ্যাস নির্গমনের পরিমাণ কমাতে ভারত আইএমও-র নীতি-নির্দেশিকা মেনে কাজ করে এসেছে। এখন গ্রিন ভয়েজ পরিকল্পনা, ২০৫০ অনুযায়ী বন্দরে বিদ্যুতের চাহিদা মেটাতে পুনর্নবীকরণযোগ্য উৎস থেকে শক্তি যোগান দেওয়ার পরিকল্পনা হয়েছে। ভারত উভয় ক্ষেত্রেই কার্বন নিঃসরণের পরিমাণ কমানোর লক্ষ্যে সঠিক পথেই এগিয়ে চলেছে বলে উল্লেখ করে শ্রী সোনোয়াল জানান, প্রধানমন্ত্রী শ্রী নরেন্দ্র মোদী ২০৩০ নাগাদ নৌ-বাণিজ্য ক্ষেত্রে নতুন যে পরিকল্পনা গ্রহণ করেছেন তাতে এক প্রগতিশীল নীল অর্থনীতির বিকাশে দীর্ঘস্থায়ী ভিত্তিতে নৌ-বাণিজ্য ক্ষেত্রের উন্নয়নে গুরুত্ব দেওয়া হয়েছে। শ্রী সোনোয়াল আরও জানান, আইএমও গ্রিন ভয়েজ, ২০৫০ পরিকল্পনার আওতায় গ্রিন শিপিং সংক্রান্ত পরীক্ষামূলক প্রকল্প গ্রহণের জন্য ভারত প্রথম দেশ হিসেবে মনোনীত হয়েছে।
শ্রী সোনোয়াল বলেন, ভারত আইএমও-র বিদ্যুৎ সাশ্রয় সংক্রান্ত নীতি-নির্দেশিকাগুলি রূপায়ণ করবে যাতে বন্দরে ও জাহাজে কার্বন নিঃসরণের পরিমাণ কমিয়ে আনা যায়। এর ফলে গ্রিন হাউজ গ্যাস নির্গমনের মাত্রা কমিয়ে আনার লক্ষ্য পূরণ সহজ হবে। দেশে ইতিমধ্যেই নোঙর করা জাহাজগুলিতে বন্দর থেকে ১৫০ কিলোওয়াটের কম বিদ্যুৎ সরবরাহ করা হচ্ছে। ভারত সামুদ্রিক বাস্তুতন্ত্রের সুরক্ষায় আইএমও-র পন্থাপদ্ধতি মেনে কাজ করতে অঙ্গীকারবদ্ধ যাতে গ্রিন হাউজ গ্যাস নির্গমনের কৌশল অনুযায়ী দূষণ সৃষ্টিকারী কার্বন নির্গমনের পরিমাণ ধারাবাহিকভাবে নিয়ন্ত্রণ করা যায়।
CG/BD/DM/
(Visitor Counter : 145
ভারতের প্রতিযোগিতা কমিশন
দ্যা কম্পিটিশন কমিশন অফ ইন্ডিয়া  বি.এম.এম ইস্পাত লিমিটেডের সংখ্যাগরিষ্ঠ শেয়ারহোল্ডিং জেএসডাব্লু প্রজেক্টস লিমিটেডকে অধিগ্রহণের অনুমোদন দিয়েছে
নতুন দিল্লি, ২৪ এপ্রিল, ২০২০
দ্যা কম্পিটিশন কমিশন অফ ইন্ডিয়া  জেএসডাব্লু প্রজেক্টস লিমিটেড কে বি.এম.এম ইস্পাত লিমিটেডের  সংখ্যাগরিষ্ঠ শেয়ার অধিগ্রহণ সম্পর্কিত প্রস্তাবে অনুমোদন দিয়েছে।
জেএসডাব্লু গ্রুপের এক অংশ জেপিএল, সরাসরি আয়রন / স্পঞ্জ আয়রন তৈরি, শুকনো কোক শোধন এবং ইস্পাত ও ইস্পাত পণ্য তৈরিতে ব্যবহৃত বিদ্যুৎ উৎপাদনের সঙ্গে যুক্ত রয়েছে।
অন্যদিকে, বিএমএম লৌহ আকরিক সহ ইস্পাত পণ্য উৎপাদন ও বিক্রি , স্পঞ্জ আয়রন, টিএমটি বার তৈরির কাজে যুক্ত।
(CG/SS
বিজ্ঞানওপ্রযুক্তিমন্ত্রক
থ্রি-ডি প্রিন্টিং প্রযুক্তি ব্যবহার করে এন৯৫ মাস্ক তৈরি করা হয়েছে
নয়াদিল্লি, ২৭ জুন, ২০২২
গবেষকরা থ্রি-ডি প্রিন্টিং প্রযুক্তি ব্যবহার করে বারবার ব্যবহারযোগ্য, ধোয়া যায়, গন্ধ হয় না, অ্যালার্জি হয় না এমন এন-৯৫ মাস্ক তৈরি করেছেন। চার স্তরের এই মাস্কটির বাইরের আবরণ সিলিকনের তৈরি যা ব্যবহারের ওপর ভিত্তি করে পাঁচ বছরেরও বেশি চলবে।
কোভিড-১৯ সংক্রমণ প্রতিরোধ ছাড়াও এই মাস্কটি বিভিন্ন শিল্পক্ষেত্রে ব্যবহার করা যেতে পারে। সিমেন্ট কারখানা, ইঁটভাটা, সুতোকল, রং কারখানা প্রভৃতির মতো খুব বেশি ধুলো হয় এমন শিল্পেও এই মাস্ক ব্যবহার করা যাবে। এই মাস্কের বাইরের স্তরটি ন্যানো-পার্টিকল দিয়ে তৈরি। দ্বিতীয় স্তরটি উচ্চ ক্ষমতাসম্পন্ন কণা শোষণকারী এইচইপিএ ফিল্টার দ্বারা নির্মিত, তৃতীয় পরতটি ১০০ মিউ মাইক্রন ক্ষমতাযুক্ত ফিল্টার আর চতুর্থ ও শেষ পরত হল জলীয় বাস্প রোধী ফিল্টার। সিলিকোসিস-এর মতো ফুসফুসের কঠিন রোগ নিয়ন্ত্রণে সাহায্য করে এটি। ‘ন্যানো ব্রেথ’ নামে একটি ট্রেডমার্ক ও পেটেন্ট এই মাস্কের জন্য জমা দেওয়া হয়েছে।
ডঃ অতুল ঠাকুর, ডঃ প্রীতি ঠাকুর, ডঃ লাকি কৃষ্ণিয়া এবং অধ্যাপক পি বি শর্মা, শ্রী দীনেশ কুমার, অধ্যাপক রাকেশ শ্রীবাস্তব যৌথভাবে এই মাস্কটি তৈরি করেছেন।
PG/PM/DM/
(Visitor Counter : 90
কর্মী, জন-অভিযোগএবংপেনশনমন্ত্রক
রাজ্য এবং কেন্দ্রশাসিত অঞ্চলগুলি চাকরিতে নিয়োগের জন্য জাতীয় নিয়োগকারী সংস্থার মাধ্যমে অভিন্ন যোগ্যতা যাচাই পরীক্ষা আয়োজন করতে পারে : ডঃ জীতেন্দ্র সিং
নয়াদিল্লী, ২২ আগস্ট, ২০২০
রাজ্য এবং কেন্দ্রশাসিত অঞ্চলগুলি চাকরিতে নিয়োগের জন্য জাতীয় নিয়োগকারী সংস্থার মাধ্যমে অভিন্ন যোগ্যতা যাচাই পরীক্ষা আয়োজন করতে পারে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা গত বুধবার অনুমোদন দিয়েছে।
উত্তরপূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ-অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং জানিয়েছেন যে,এই নিয়োগকারী সংস্থার অভিন্ন যোগ্যতা যাচাই পরীক্ষার নম্বর রাজ্য এবং কেন্দ্রশাসিত অঞ্চলের পাশাপাশি রাষ্ট্রায়ত্ত্ব সংস্থা এবং বেসরকারী সংস্থাগুলির সঙ্গে ভাগ করে নেওয়া যাবে। তিনি বলেন, এতে রাজ্য ও কেন্দ্রশাসিত অঞ্চলগুলি সহ নিয়োগকারী সংস্থাগুলির কর্মী নিয়োগের ক্ষেত্রে ব্যয় কমবে এবং সময় সাশ্রয় হবে। একইসঙ্গে তরুণ চাকরি প্রত্যাশিদের সুবিধাও মিলবে।
ডঃ জীতেন্দ্র সিং জানিয়েছেন, এরজন্য অভিন্ন যোগ্যতা যাচাই পরীক্ষার নম্বর প্রদানকারী সংস্থার সঙ্গে সংশ্লিষ্ট কর্তৃপক্ষের একটি সমঝোতাও করা যেতে পারে। এতে নিয়োগকারী এবং কর্মচারী উভয় লাভবান হবেন।
ডঃ সিং আরও বলেন, কেন্দ্রীয় কর্মী প্রশিক্ষণ দপ্তর এবং তিনি নিজে এ বিষয়ে বিভিন্ন রাজ্য এবং কেন্দ্রশাসিত অঞ্চলের সঙ্গে কথা বলেছেন। তারা এই অভিন্ন যোগ্যতা যাচাই পরীক্ষার বিষয়ে আগ্রহ প্রকাশ করেছেন বলেও তিনি জানিয়েছেন। কেন্দ্রীয় মন্ত্রী আরও বলেন, বেশিরভাগ রাজ্যের মুখ্যমন্ত্রী এই নতুন ব্যবস্থাপনায় উৎসাহ প্রকাশ করেছেন।
প্রধানমন্ত্রী নরেন্দ্র মোদীর ব্যক্তিগত হস্তক্ষেপ এবং উদ্যোগের কারণে এই ঐতিহাসিক সিদ্ধান্ত নেওয়া সম্ভব হয়েছে বলে জানান ডঃ সিং। এতে চাকরির জন্য সংগ্রামরত যুবক এবং চাকরি প্রত্যাশিদের জীবনযাত্রায় এক আমূল পরিবর্তন নিয়ে আসবে বলেও অভিমত প্রকাশ করেন তিনি । কেন্দ্রীয় মন্ত্রী বলেন, প্রধানমন্ত্রী নরেন্দ্র মোদীর নেতৃত্বে সরকার যে সংবেদনশীলতা ও চিন্তা ভাবনা নিয়ে কাজ করে চলেছে তারই প্রতিচ্ছবি হল এটি।
বিভিন্ন মহলের আশঙ্কাকে উড়িয়ে ডঃ জীতেন্দ্র সিং বলেন, তপশীলি জাতি, তপশীলি উপজাতি, ওবিসি এবং অন্যান্য শ্রেণীর প্রার্থীরা যারা পরীক্ষায় অংশ নিচ্ছেন সরকারের নির্দিষ্ট নিয়ম মেনে তাদের বয়সের উর্দ্ধসীমায় ছাড় দেওয়া হবে। তিনি আরও বলেন, শুধুমাত্র হিন্দি এবং ইংরাজি ভাষাতেই এই অভিন্ন যোগ্যতা যাচাই পরীক্ষা পরিচালিত হবেনা, ধীরে ধীরে ভারতীয় সংবিধানের অষ্টম তপশীলে অন্তর্ভুক্ত অন্যান্য ১২টি ভারতীয় ভাষাতেও এই পরীক্ষা নেওয়া হবে।
(CG/SS/NS
অর্থমন্ত্রক
সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া এবং ম্যানিটোবা সিকিউরিটিজ কমিশন, কানাডার মধ্যে দ্বিপাক্ষিক সমঝোতা পত্রে কেন্দ্রীয় মন্ত্রিসভার অনুমোদন
নতুন দিল্লি, ১৩ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ভারতের সিকিউরিটিজ অ্যান্ড এক্সচেঞ্জ বোর্ড এবং কানাডার ম্যানিটোবা সিকিউরিটিজ কমিশনের মধ্যে স্বাক্ষরিত সমঝোতাপত্রে অনুমোদন দিয়েছে।
সুবিধা :
• এই সমঝোতাপত্র শেয়ার ও ঋণপত্র সংক্রান্ত বিধিনিয়মের আন্তঃসীমান্ত সহযোগিতার আনুষ্ঠানিক ভিত্তি স্থাপন করবে, পারস্পরিক সহযোগিতার পথ সুগম করবে, দক্ষ নজরদারি ব্যবস্থা কায়েম করবে, প্রযুক্তিগত জ্ঞান বিনিময়ে সাহায্য করবে এবং শেয়ার ও ঋণপত্রের বাজারে কার্যকর বিধিনিয়ম প্রয়োগে সহায়ক হবে।
• এই সমঝোতাপত্রের সুবাদে ম্যানিটোবার বিনিয়োগকারীরা সেবিতে বিদেশী লগ্নিকারী হিসেবে নিজেদের নিবন্ধিত করতে পারবেন।
প্রভাব :
কানাডার ম্যানিটোবা প্রদেশের বহু সংস্থা বিদেশী বিনিয়োগকারী হিসেবে সেবিতে নিবন্ধিত হতে চায়। এর পূর্বশর্ত হলো, সংশ্লিষ্ট বিদেশী দেশ/ প্রদেশের শেয়ার ও ঋণপত্র বাজারের নিয়ন্ত্রককে আন্তর্জাতিক সিকিউরিটিজ কমিশন সংস্থার বহুপাক্ষিক সমঝোতাপত্রে  স্বাক্ষর করতে হবে। এছাড়া সেবির সঙ্গে দ্বিপাক্ষিক সমঝোতাপত্রেও সংশ্লিষ্ট দেশকে স্বাক্ষর করতে হবে। ম্যানিটোবার প্রায় ২০টি লগ্নিকারী সংস্থা  এই সমঝোতাপত্রের ফলে উপকৃত হবে। এই সংস্থাগুলি এবার ভারতীয় বাজারে বিনিয়োগ করতে পারবে।
CG/SD/AS/
(Visitor Counter : 67
ক্রেতা, খাদ্যএবংগণবন্টনমন্ত্রক
আজ থেকে বাকি রাজ্যগুলির ধান/চালের সংগ্রহ শুরু হল
নতুনদিল্লি, ২৮শে সেপ্টেম্বর, ২০২০
খাদ্য ও গনবন্টন দপ্তর এখন ২০২০-২১খারিফ বিপণন মরসুমে  ধান / চালের  সংগ্রহ কার্যক্রম শুরু করেছে। যেসব রাজ্যগুলির সংগ্রহ প্রক্রিয়া বাকি ছিল তাদের ২৮ শে সেপ্টেম্বর, 2020 থেকে এই প্রক্রিয়া শুরু করার অনুমতি দিয়েছে। তবে, 2১শে সেপ্টেম্বর থেকে কেরালার এবং ২৬শে সেপ্টেম্বর থেকে পাঞ্জাব ও হরিয়ানার সংগ্রহ শুরু হওয়া অপরিবর্তিত রয়েছে। কৃষকরা তাদের ফসল ন্যূনতম সহায়ক মূল্যে  দ্রুততার সঙ্গে যাতে বিক্রয় করতে পারেন, এই প্রক্রিয়া সেটি নিশ্চিত করবে ।
প্রথমবারের মতো সুরক্ষিত ধান শস্য  গ্রেড এ ও অভিন্ন ধানের জন্য একই ধরণের নির্দিষ্ট নিয়ম জারি করা হয়েছে সুরক্ষিত ধান সংগ্রহের ক্ষেত্রে, যার মধ্যে ১% এফআরকে  স্বাভাবিকের সঙ্গে সাধারণ ধান মিশ্রিত করা হবে। রাজ্য সরকারগুলিকে অনুরোধ করা হয়েছে যে কৃষকরা যাতে তাদের উৎপাদনের যথাযথ দাম পান এবং কোথাও যাতে ধান সংগ্রহ করতে অস্বীকার না করা হয়, তা নিশ্চিত করার জন্য একই ধরণের নির্দিষ্ট নিয়ম সম্পর্কে ব্যাপক প্রচার করা উচিত।
সমস্ত রাজ্য / কেন্দ্রশাসিত অঞ্চল এবং ভারতের খাদ্য নিগমকে পরামর্শ দেওয়া হয়েছে যে ২০২০-২১খারিফ বিপণন মরসুমে সংগ্রহ চলার এই প্রক্রিয়ায় কঠোরভাবে নিয়ম গুলি মানতে হবে। ভারতের খাদ্য নিগম এবং রাজ্যস্তরে সংগ্রহকারী সংস্থাগুলিকে নির্দেশ দেওয়া হয়েছে, সংগ্রহ করার সময় কৃষকদের যাতে কোন সমস্যা না হয় ও ন্যূনতম সহায়ক মূল্য  যাতে তাঁরা পান তা নিশ্চিত করতে হবে।
CG/CB
(Visitor Counter : 157
কৃষিমন্ত্রক
২০২১ মরশুমের জন্য নারকোলের শাঁসের ন্যূনতম সহায়ক মূল্যে অনুমোদন কেন্দ্রীয় মন্ত্রিসভার
নতুনদিল্লী, ২৭ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে ২০২১ মরশুমের জন্য নারকোলের শাঁসের ন্যূনতম সহায়ক মূল্য অনুমোদিত হয়েছে।
ভালো মানের শাঁস যেগুলি মিলিং কোপরা বলা হয় তার দাম ২০২০ সালে কুইন্টাল পিছু ৯৯৬০ টাকা ছিল, ২০২১ মরশুমের জন্য ৩৭৫ টাকা বাড়িয়ে কুইন্টাল পিছু ১০ হাজার ৩৩৫ টাকা করা হয়েছে। যে শাঁসগুলি বল কোপরা হিসেবে পরিচিত তার ন্যূনতম সহায়ক মূল্য ২০২০ সালে ছিল কুইন্টাল পিছু ১০ হাজার ৩০০ টাকা। ২০২১ মরুশুমের জন্য তা ৩০০ টাকা বাড়িয়ে কুইন্টাল পিছু ১০ হাজার ৬০০ টাকা করা হয়েছে। সর্বভারতীয় ক্ষেত্রে এই নারকোলের শাঁস উৎপাদনের খরচের দিক বিবেচনা করে মিলিং কোপরার ক্ষেত্রে ৫১.৮৭ শতাংশ ও বল কোপরার ক্ষেত্রে ৫৫.৭৬ শতাংশ বেশি উৎপাদন ব্যয়ের নিরিখে কৃষকদের হাতে আসবে। কৃষি ক্ষেত্রে ব্যয় ও মূল্য সংক্রান্ত কমিশন -র সুপারিশ ক্রমে এই অনুমোদন করা হয়েছে।
সরকার ২০১৮-১৯ সালের বাজেটে ঘোষণা করেছিল কৃষিকাজে ব্যয়ের দেড়গুণ অর্থ ন্যূনতম সহায়ক মূল্য হিসেবে নির্ধারিত হবে। ২০২২ সালের মধ্যে কৃষকের আয় দ্বিগুণ করার জন্য সব ধরণের গুরুত্বপূর্ণ ও প্রয়োজনীয় পদক্ষেপ নেওয়া হচ্ছে, যার মাধ্যমে কৃষক ন্যূনতম ৫০ শতাংশ লাভ তুলতে পারেন।
ন্যাশনাল এগ্রিকালচারাল কো-অপারেটিভ মার্কেটিং ফেডারেশন অফ ইন্ডিয়া লিমিটেড  ও ন্যাশনাল কো-অপারেটিভ কনজিউমার ফেডারেশন অফ ইন্ডিয়া লিমিটেড  নারকেল উৎপাদিত রাজ্যগুলিতে ন্যূনতম সহায়ক মূল্যের মাধ্যমে শস্য সংগ্রহের ক্ষেত্রে কেন্দ্রীয় স্তরে কাজ করবে।
২০২০ মরশুমে সরকার ৫০৫৩.৩৪ টন বল কোপরা ও ৩৫.৫৮ টন মিলিং কোপরা কৃষকদের থেকে সংগ্রহ করেছিল। এরফলে ৪৮৯৬ জন কৃষক উপকৃত হয়েছিলেন।
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১৬ই অক্টোবর, ২০২১
দেশজুড়ে টিকাকরণ অভিযানে এ পর্যন্ত ৯৭ কোটি ২৩ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৫,৯৮১ জন ।
বর্তমানে কোভিড মুক্ত হওয়ার হার ৯৮.০৮%। ২০২০-র মার্চের পর যা সর্বোচ্চ ।
গত চব্বিশ ঘন্টায় আরোগ্য লাভ করেছেন ১৭হাজার ৮শো ৬১জন।
সারা দেশে এ পর্যন্ত মোট সুস্থ হয়েছেন ৩ কোটি ৩৩ লক্ষ ৯৯হাজার ৯৬১ জন।
মোট সংক্রমিতের ১%র কম, মাত্র ০.৫৯ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ১ হাজার ৬শো ৩২ জন।
সাপ্তাহিক সংক্রমিতের হার ১১৩ দিন ধরে ৩ শতাংশের নিচে রয়েছে, বর্তমানে ১.৪৪%।
দৈনিক সংক্রমিতের হার গত ৪৭ দিন ধরে ৩ শতাংশের কম, আজ এই হার ১.৭৩%।
মোট নমুনা পরীক্ষা হয়েছে ৫৮কোটি ৯৮লক্ষ।
CG/CB/SFS
(Visitor Counter : 101
তথ্যওসম্প্রচারমন্ত্রক
দেশ তাঁর একজন যোগ্য সন্তানকে হারালোঃ প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে কেন্দ্রীয় মন্ত্রী শ্রী প্রকাশ জাভরেকরের শোকজ্ঞাপন
নতুনদিল্লি, ৩১শে আগস্ট, ২০২০
তথ্য ও সম্প্রচারমন্ত্রী শ্রী প্রকাশ জাভরেকর, প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে গভীর শোক প্রকাশ করেছেন।
এক শোকবার্তায় মন্ত্রী বলেছেন, “ ভারত তাঁর এক যোগ্য সন্তান, ভারতরত্ন প্রণব মুখোপাধ্যায়কে হারালো। শ্রী মুখোপাধ্যায় শুধু একজন বুদ্ধিজীবিই ছিলেন না, তিনি ছিলেন দীর্ঘদিনের নীতি নির্ধারক, কৌশল রচনাকারী এবং সংসদের মেরুদণ্ড। তিনি শাসন এবং প্রশাসনে তাঁর অবদান রেখে গেছেন। রাষ্ট্রপতি হিসেবে স্পষ্ট ধারণা এবং মর্যাদার সঙ্গে তিনি তাঁর দায়িত্ব পালন করেছেন।“
শ্রী জাভরেকর, সেই সময়ের কথা স্মরণ করেন, যখন তিনি শ্রী মুখোপাধ্যায়ের ভাষণ সম্বলিত একটি প্রকাশনার অনুমতি চেয়েছিলেন, প্রাক্তন রাষ্ট্রপতি তাকে তখন সেই অনুমতি দিয়েছিলেন।
(CG/CB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭১ কোটি ৭৯ লক্ষ ছাড়িয়েছে
দেশে গত ২৪ ঘণ্টায় ৪৮ লক্ষ ১৮ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.১৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৫৮ হাজার ৭৭
দেশে সুস্পষ্টভাবে করোনায় আক্রান্তের সংখ্যা ৬ লক্ষ ৯৭ হাজার ৮০২
সাপ্তাহিক-ভিত্তিতে আক্রান্তের হার ৫.৭৬ শতাংশ
নয়াদিল্লি, ১১ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৪৮ লক্ষ ১৮ হাজার ৮৭৬। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭১ কোটি ৭৯ লক্ষ ৫১ হাজার ৪৩২।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৩,৯৮,৯২২
৯৯,২১,২৪৩
৩৮,০৯,২৩৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৪,১৩৯
১,৭৩,৫৬,৬৯৩
৫১,৫০,৬০৭
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,১৩,১৭,৬৭৭
১,২০,৫১,০৩২
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,৭০,৪১,২৩৮
৪২,২৯,৫০,৬৯৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,১৪,১৪,৬৯৮
১৭,৫৫,২৪,৪০৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৫৭,২৫,৮৯৩
১০,৯৩,৫৩,০৩৭
৭৫,৩১,৯১৩
|
|
|
|
প্রিকশন ডোজ
|
|
১,৬৪,৯১,৭৫৯
|
|
মোট
|
|
|
|
১,৭১,৭৯,৫১,৪৩২
দেশে গত ২৪ ঘণ্টায় সুস্থ হয়েছেন ১ লক্ষ ৫০ হাজার ৪০৭ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ১৩ লক্ষ ৩১ হাজার ১৫৮।
জাতীয় স্তরে সুস্থতার হার বর্তমানে ৯৭.১৭ শতাংশ।
গত ২৪ ঘণ্টায় নতুন করে আক্রান্ত হয়েছেন ৫৮ হাজার ৭৭ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৬ লক্ষ ৯৭ হাজার ৮০২ হয়েছে, যা মোট আক্রান্তের ১.৬৪ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৪ লক্ষ ৯১ হাজার ৬৭৮টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৪ কোটি ৭৮ লক্ষ ৭০ হাজার ৪৭।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ৫.৭৬ শতাংশ। একইভাবে, দৈনিক আক্রান্তের হার দাঁড়িয়েছে ৩.৮৯ শতাংশ।
(CG/BD/SB
প্রধানমন্ত্রীরদপ্তর
এশিয়ান গেমস ২০২২-এ ৫০ মিটার রাইফেল ৩ পজিশনে মহিলা দলের রৌপ্য পদক জয়ের প্রশংসা করেছেন প্রধানমন্ত্রী
নতুন দিল্লি, ২৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হ্যাংঝৌ-তে এশিয়ান গেমস ২০২২-এ ৫০ মিটার রাইফেল ৩ পজিশনে সিফ্ট কৌর সামরা, আশি চোক্সি এবং মানিনী কৌশিকের মহিলা দলের রৌপ্য পদক জয়ের জন্য অভিনন্দন জানিয়েছেন।
এক্স বার্তায় প্রধানমন্ত্রী বলেছেন;
“৫০ মিটার রাইফেল ৩ পজিশনে আমাদের প্রতিভাময়ী ও নিষ্ঠাবান মহিলা দল এশিয়ান গেমসে রৌপ্য পদক জিতেছে। তারা অসাধারণ প্রতিভার পরিচয় দিয়েছেন। সিফ্ট কৌর সামরা, আশি চোক্সি এবং মানিনী কৌশিককে অভিনন্দন।”
PG/SS/SKD
(